Ian Rankin

Ian Rankin () er ein skotsk kriminalforfattar.
Han er særleg kjend for bøkene om politietterforskaren John Rebus frå Edinburgh. Han har også skrive under pseudonymet Jack Harvey.

Rankin er ein av dei bestseljande krimforfattarane i Storbritannia, og blir av mange kritikarar rekna for å vera landets fremste forfattar av politiromanar. I heimlandet har han vunne mange litterære prisar, og hadde knapt passert middelaldrande då han blei tildelt den høgaste utmerkinga til Crime Writers' Association, The Cartier Diamond Dagger, for «livslang utmerking i forfattarskapen sin og viktige bidrag til den engelskspråklege kriminallitteraturen» i 2005. Han var då allereie blitt løna med Order of the British Empire i 2002.

Liv og virke
Bakgrunn
Rankin er frå Cardenden i Fife. Far hans, James, hadde ein daglegvarebutikk, medan mora arbeidde ved ei skulekantine. Han var elev ved Beath High School i Cowdenbeath. Foreldra blei forskrekka då han valde å studera litteratur ved universitetet, ettersom dei hadde forventa noko yrkesretta. 

Rankin studerte ved University of Edinburgh, der han seinare underviste i litteratur. Han gjekk ut i 1982. Han byrja på ei doktorgrad om Muriel Spark, men fullførte henne ikkje. Han arbeidde vidare i offentleg administrasjon, som journalist og som researcher før han blei forfattar på heiltid. Han budde i Tottenham i London i fire år og så på den franske landsbyga i seks medan han utvikla karrieren sin som forfattar.Rankin, I. (1998) Tooth & Nail. London: Orion. p. vii. Ifølge eigne opplysingar skal han dessutan ha hatt jobbar som drueplukkar, svinegjetar, skatteinnkrevar, alkoholforskar, hi-fi-journalist og punkmusikar i gruppa Dancing Pigs.«Profile: Ian Rankin», January Magazine«Ian Rankin» , Bookslut, april 2005

Forfattarskap
Rankin byrja ikkje som krimforfattar, men skreiv bøker han meinte var «vanleg». Knots and Crosses og Hide and Seek følgde i den skotske tradisjonen til Robert Louis Stevenson og tilmed Muriel Spark. Han undra seg over at dei blei klassifiserte som krim, men blei forsikra av forfattaren Allan Massie, som støtta Rankin som writer-in-residence ved University of Edinburgh, som sa: "Do you think John Buchan ever worried about whether he was writing literature or not?"

Helten i dei to bøkene er Inspector Rebus. Romanane om han føregår hovudsakleg i Edinburgh, som er blitt kalla hovudfiguren i bøkene."Gavin Esler in Conversation with Ian Rankin," University of Kent, 12 Feb 2016, at 4:47. See also "Ian Rankin - In Conversation With John Robb," LUSH, 23 March 2020, around 20:55, where Rankin remarks that in the Rebus novels, "I think Edinburgh is the main character."    
Rankin er rekna som ein av grunnleggjarane av den skotske krimsjangeren kjend som tartan noir. Tretten av romanane og ei novelle blei filmatiserte som tv-serien Rebus på ITV, med John Hannah som Rebus i serie 1 og 2 (4 episodar) og Ken Stott i rolla i seriane 3–5 (10 episodar).

I 2005 stod Rankin for 10 % av alle sala av krimlitteratur i Storbritannia.

 Utgjevingar 

The Flood (1986)
Knots and Crosses (1987)
 Watchman (1988)
Hide and Seek (1991)
Tooth and Nail (1992) (også utgitt som Wolfman)
A Good Hanging and Other Stories – novellesamling (1992)
Strip Jack (1992)
The Black Book (1993)
 Witch Hunt (1993)
 Bleeding Hearts (1994)
Mortal Causes (1994)
 Blood Hunt (1995)
Let it Bleed (1996)
Black and Blue (1997)
The Hanging Garden (1998)
Dead Souls (1999)
Set in Darkness (2000)
The Falls (2001)
Resurrection Men (2002)
 Beggars Banquet – novellesamling (2002)
A Question of Blood (2003)
 Rebus's Scotland: A Personal Journey (2005)
Fleshmarket Close (2005)
The Naming of the Dead (2006)
Exit Music (2007)
 Doors Open (2008)
 The Complaints (2009)
 Dark Entries (2009)
 A Cool Head (2009)
 The Impossible Dead (2011)
 Standing in Another Man's Grave (2012)
 Saints of the Shadow Bible (2013)
 The Beat Goes On (2014)
 Dark Road (2014) med Mark Thomson
 Even Dogs in the Wild (2015)
 The Travelling Companion (2016)
 Rather Be the Devil (2016)
 Rebus: Long Shadows (2018)
 In a House of Lies (2018)
 A Song for the Dark Times (2020)
 A Heart Full of Headstones (2022)

 Bøker omsette til norsk 

Norsk tittelUtgittOriginaltittelUtgittDøde sjeler2000Dead souls1999Black & Blue2001Black and Blue1997Den hengende have2002The Hanging Garden1998Når mørket faller2003Set in darkness2000Fossen2004The Falls2001Botsgang2005Resurrection Men2002Blodsbånd2005A Question of Blood2003Fleshmarket Close2007Fleshmarket Close2005De dødes navn2008The Naming of the Dead2006Rebus' siste spor2009Exit music2007Spesialenheten2010The Complaints2009 En sang for mørke tider  2021  A Song for the Dark Times  2020  

 Prisar og utmerkingar 

The Chandler-Fulbright Award 1996
The Short Story Dagger 1996, for Herbert in Motion
The Gold Dagger 1997, for Black and Blue
Palle Rosenkrantz-prisen 2000, for Fortids synder (Black and Blue)
Order of the British Empire 2002
Grand Prix du roman noir du festival de Cognac 2003, for Le Jardin des pendus (The Hanging Garden)
The Edgar Award for Best Novel 2004, for Resurrection Men
British Book Awards, Crime Thriller of the Year 2005, for Fleshmarket Close
Grand Prix de Littérature Policière 2005, for La Mort dans l'ame (Dead Souls)
The Cartier Diamond Dagger 2005

Kjelder

Denne artikkelen bygger på «Ian Rankin» frå , og «Ian Rankin» frå  den 5. april 2023.  

 Bakgrunnsstoff 

Kategori:Skotske forfattarar
Kategori:Britiske kriminalforfattarar
Kategori:Engelskspråklege forfattarar